Kamu bisa jelasin ke aku soal Angela Dorothea Merkel dalam bahasa jawa?

Dr.Angela Dorothea Merkel (IPA //) () ; inggih punika Kanselir Jerman (wiwit tanggal 22 November 2005). Merkel kapilih ing Bundestag (Parlemén Jerman) saking Mecklenburg-Vorpommern. Panjenenganipun naté dados pangarsanipun Uni Démokrtatik Kristen (CDU) wiwit taun 2000, lan ugi dados pangarsanipun Uni Sosial Kristen saking taun 2002 ngantos 2005.

Saking taun 2005 ngantos 2009 Merkel dados pangarsa satunggalipun koalisi ageng kaliyan Uni Sosial Kristen lan Parté Sosial Dhémokrat Jerman, ingkang dipundamel sasampunipun pemilu pamaréntah féderal tanggal 22 November 2005. Wonten ing pamilihan tanggal 27 September 2009, parténipun Merkel Uni Dhémokratik Kristen pikantuk swanten ingkang paling ageng. Salajengipun Merkel damel papréntahan koalisi kaliyan Uni Sosial Kristen lan Parté Dhémokratik Bébas. Merkel dipunlantik nalika tanggal 28 Oktober 2009.

Nalika taun 2007, Merkel ugi dados Présidhén Dhéwan Éropah lan mimpin G8. Panjenenganipun gadhah panyurung tumrap Prajanjén Lisbon lan Dhéklarasi Bérlin. Ing salebetipun nagari Jerman, kabijakanipun réformasi perawatan kaséhatan lan masalah babagan pambangunan énergi.

Merkel dados tiyang èstri kaping sepindhah ingkang dados Kanselir Jerman. Nalika taun 2007, panjenenganipun dados tiyang éstri kaping kalih ingkang dados tetunggulipun G8, sasampunipun Margaret Thatcher.

Tanggal 18 Dhésèmber 2013, panjenennganipun kapilih malih dados kanselir kanggé mangsa kalungguhan ingkang kaping tiga, lan satunggaling tiyang ingkang kanselir Jerman ngantos kaping tiga kalungguhan. Angela Merkel kapilih malih déning 462 anggota majelis parlemèn, Bundestag, kanthi 150 swanten ingkang boten nyarujuki lan sanga swanten abstain.